**Toni Suuronen** (s. 30. kesäkuuta 1995 Hamina) on suomalainen jääkiekkoilija, joka edustaa SM-liigajoukkue KooKoossa. Hän toimii joukkueen varakapteenina. Suuronen on pelipaikaltaan vasen laitahyökkääjä. Hän on profiloitunut pelityyliltään pääasiassa alempien ketjujen "duunariksi".

Ura
---

### Seuraura

Suuronen syntyi ja kasvoi Haminassa sekä aloitti jääkiekkoilun Haminan Kiekkoympyröissä, siirtyen myöhemmin kuitenkin naapurikaupunki Kotkaan ja varsinaisen kasvattajaseuransa Titaanien väreihin. Suuronen toimi kaudella 2010–2011 seuran C-nuorten kapteenina, jolloin hän oli SM-karsinnoissa Titaanien paras pistemies ja maalintekijä tehoilla 10+4=14. Samalla kaudella Suuronen onnistui tekemään joukkueen A-nuorten III-divisioonajoukkueessa 15-vuotiaana kahdessa ottelussa hurjat tehot 9+10=19.

Kaudeksi 2011–2012 Suuronen siirtyi ns. akatemiasopimuksella Rauman Lukkoon, jossa ensimmäisestä kaudesta reilut puolet hänellä eteni B-nuorissa ja loput A-nuorissa. Kauden 2012–2013 päätteeksi Suuronen voitti A-nuorten SM-pronssia. Kaudeksi 2014–2015 hänet nostettiin Lukon SM-liigarinkiin. Suuronen pelasi ensimmäisen miesten sarjaottelunsa Mestarien liigassa 5. syyskuuta 2014 brittiläistä Nottingham Panthersia vastaan. Hänet merkittiin Lukon 13. hyökkääjäksi. Lokakuussa 2014 Lukko lainasi Suurosen toistaiseksi voimassa olevalla sopimuksella Mestiksen nousijajoukkue KeuPa HT:n paitaan. Hän pelasi siellä kauden aikana kuusi ottelua tehopistein 1+1=2. Suuronen teki Lukossa SM-liigadebyyttinsä 21. marraskuuta 2014 vieraissa Pelicansia vastaan. Hänet merkittiin joukkueen 13. hyökkääjäksi. Suuronen sai ottelussa jääaikaa 4.20 minuuttia. Kaikkiaan hän pelasi kauden aikana SM-liigassa 14 runkosarja- ja neljä playoff-ottelua ilman tehopisteitä. CHL-otteluita Suuroselle kertyi kuusi.

Varsinaisella SM-liigan tulokaskaudellaan 2015–2016 Suuronen teki 48 runkosarja- ja kahdessa playoff-ottelussa tehot 1+1=2. 12 pelaamassaan CHL-ottelussa hän jäi ilman tehopisteitä. Suuronen teki liigauransa avausmaalin 30. syyskuuta 2015 SaiPaa vastaan. Marraskuussa 2015 hän teki Lukon kanssa kaksivuotisen jatkosopimuksen. Suuronen pelasi ison osan kaudestaan myös lainalla KeuPassa. Lukko oli nimennyt hänet ns. nuorten pelaajien listalle, joten Suuronen liittyi joukkueen SM-liigakauden päätyttyä vahvistamaan KeuPaa Mestiksen pudotuspeleihin. Kaikkiaan hän pelasi joukkueessa 13 runkosarja- ja seitsemän playoff-ottelua. Kauden 2016–2017 Suuronen pelasi kokonaan Lukossa tehden 59 runkosarjaottelussa tehot 5+7=12.

Kaudeksi 2018–2019 Suuronen siirtyi vuoden mittaisella sopimuksella KooKoohon. Hän teki SM-liigan yhden kauden piste-ennätyksensä tehoilla 7+7=14. Maaliskuussa 2019 Suuronen teki seuran kanssa kaksivuotisen jatkosopimuksen. Kaudeksi 2020–2021 hänet nimettiin KooKoon varakapteeniksi. Huhtikuussa 2021 Suuronen teki seuran kanssa kaksivuotisen jatkosopimuksen.

Suuronen oli loukkaantumisen vuoksi sivussa peleistä koko alkukauden 2021–2022, kunnes hän pelasi kauden ensimmäisen ottelunsa helmikuussa 2022. Suuronen nimettiin kaudeksi 2022–2023 yhden vuoden jälkeen takaisin KooKoon varakapteeniksi. Hänen kautensa päättyi kuitenkin loukkaantumiseen joulukuussa 2022. Huhtikuussa 2023 Suuronen teki seuran kanssa vuoden mittaisen jatkosopimuksen. Elokuussa hän joutui kuitenkin sivuun uuden, leikkaushoitoa vaatineen vamman vuoksi. Hän oli sivussa peleistä kaikkiaan 398 päivää, kunnes Suuronen palasi kaukaloihin tammikuussa 2024. Suuronen pelasi kauden 2023–2024 aikana lopulta vain yhdeksän ottelua.

### Maajoukkueura

Suuronen pelasi alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Yhteensä Suuronen on pelannut 31 poikien maaottelua.

Muuta
-----

Suurosen isoveli Niko pelasi omalla urallaan hyökkääjänä alemmissa sarjoissa ja pikkuveli Kimi pelaa hyökkääjänä Haminan Kiekkoympyröiden III-divisioonajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Lukko | A-SM | 21 | 3 | 2 | 5 | 2 | – | – | – | – | – |
| 2012–2013 | Lukko | A-SM | 47 | 5 | 11 | 16 | 59 | 9 | 1 | 3 | 4 | 12 |
| 2013–2014 | Lukko | A-SM | 48 | 12 | 18 | 30 | 54 | – | – | – | – | – |
| 2014–2015 | Lukko | A-SM | 26 | 11 | 10 | 21 | 30 | – | – | – | – | – |
|  | Lukko | SM-liiga | 14 | 0 | 0 | 0 | 0 | 4 | 0 | 0 | 0 | 0 |
|  | KeuPa HT | Mestis | 6 | 1 | 1 | 2 | 8 | – | – | – | – | – |
| 2015–2016 | Lukko | SM-liiga | 48 | 1 | 1 | 2 | 0 | 2 | 0 | 0 | 0 | 0 |
|  | KeuPa HT | Mestis | 13 | 4 | 4 | 8 | 2 | 7 | 0 | 1 | 1 | 4 |
| 2016–2017 | Lukko | SM-liiga | 59 | 5 | 7 | 12 | 40 | – | – | – | – | – |
| 2017–2018 | Lukko | SM-liiga | 56 | 5 | 3 | 8 | 28 | 2 | 1 | 0 | 1 | 0 |
| 2018–2019 | KooKoo | SM-liiga | 58 | 7 | 7 | 14 | 42 | – | – | – | – | – |
| 2019–2020 | KooKoo | SM-liiga | 53 | 3 | 1 | 4 | 45 | – | – | – | – | – |
| 2020–2021 | KooKoo **(A)** | SM-liiga | 44 | 5 | 5 | 10 | 10 | – | – | – | – | – |
| 2021–2022 | KooKoo | SM-liiga | 15 | 3 | 0 | 3 | 16 | 16 | 3 | 1 | 4 | 14 |
| 2022–2023 | KooKoo **(A)** | SM-liiga | 31 | 6 | 4 | 10 | 20 | – | – | – | – | – |
| 2023–2024 | KooKoo **(A)** | SM-liiga | 9 | 1 | 2 | 3 | 2 | – | – | – | – | – |
| 10 kautta | yhteensä | SM-liiga | 387 | 36 | 30 | 66 | 203 | 24 | 4 | 1 | 5 | 14 |
| 2 kautta | yhteensä | Mestis | 19 | 5 | 5 | 10 | 10 | 7 | 0 | 1 | 1 | 4 |

Lähteet
-------

* Toni Suuronen The Internet Hockey Databasessa (englanniksi)
* Toni Suuronen Eurohockey-sivustolla (englanniksi)
* Toni Suuronen *Elite Prospects*. Everysport Media Group AB.  (englanniksi)

### Viitteet

1. 1 2  Ikitaistelija Toni Suuroselle jatkosopimus *kookoo.fi*.  11.4.2023. KooKoo Hockey Oy. Viitattu 6.5.2023.
2. 1 2 3  Tilastot - Toni Suuronen *liiga.fi*. Jääkiekon SM-liiga Oy. Viitattu 5.10.2014.
3. 1 2 3 4 5 6 7  Toni Suuronen *Elite Prospects*. Everysport Media Group AB.  (englanniksi)
4. 1 2  Ranta, Timo: Toni Suuroselta maaginen paluu – Teemu Engberg jyräsi Kärppien Stanislav Galimovin sairaalakuntoon *kouvolansanomat.fi*.  4.2.2022. Kaakon Viestintä Oy. Viitattu 31.5.2022.
5. 1 2  Laine, Hannu: Nuorten SM:n tähtihaastattelussa Lukon Toni Suuronen: "En ole katunut muuttoa Raumalle" *leijonat.fi*.  21.8.2014. Suomen Jääkiekkoliitto – Finlands Ishockeyförbund ry. Viitattu 5.10.2014.
6. ↑  Elite Prospects - Titaanit U16 *eliteprospects.com*. Everysport Media Group AB. Viitattu 21.3.2019. (englanniksi)
7. ↑  Matches *championshockeyleague.com*.  5.9.2014. Champions Hockey League (CHL) AG. Viitattu 24.2.2021. (englanniksi)
8. ↑  Lukolta lainamiehiä Keuruulle *Jatkoaika.com*.  1.10.2014. Jatkoaika r.y. Viitattu 5.10.2014.
9. ↑  Hepojärvi, Harri: Nähdäänkö Lahdessa yllätys? "Ei tule olemaan helppoa" *iltalehti.fi*.  21.11.2014. Alma Media Suomi Oy. Viitattu 2.4.2024.
10. ↑  Ottelutilastot *liiga.fi*.  21.11.2014. Jääkiekon SM-liiga Oy. Viitattu 22.11.2014.
11. ↑  Otteluseuranta *liiga.fi*.  30.9.2015. Jääkiekon SM-liiga Oy. Viitattu 14.4.2016.
12. ↑  Toni Suuronen jatkosopimukseen Lukon kanssa *Jatkoaika.com*.  20.11.2015. Jatkoaika r.y. Viitattu 16.3.2017.
13. ↑  Suuronen ja Koivisto täydentämään KooKoon hyökkäystä *Jatkoaika.com*.  16.4.2018. Jatkoaika r.y. Viitattu 16.4.2018.
14. ↑  Nämä kuusi pelaajaa jatkavat Kouvolassa myös ensi kaudella! *kookoo.fi*.  8.3.2019. KooKoo Hockey Oy. Viitattu 12.3.2019.
15. ↑  Aleksander Bonsaksen jatkaa kapteenina *kookoo.fi*.  1.10.2021. KooKoo Hockey Oy. Viitattu 24.2.2021.
16. ↑  KooKoossa jatkaa 11 pelaajaa – uusia jatkosopimuksia neljä *kookoo.fi*.  23.4.2021. KooKoo Hockey Oy. Viitattu 8.5.2021.
17. ↑  Yli-Mäenpää, Joni: Heikki Liedes valittiin KooKoon kapteeniksi *Jatkoaika.com*.  24.8.2022. Jatkoaika r.y. Viitattu 25.8.2022.
18. ↑  Hyökkääjä Toni Suuronen pitkään sivussa *twitter.com*.  20.12.2022. KooKoo Hockey Oy. Viitattu 6.5.2023.
19. ↑  Hyökkääjä Toni Suuronen pitkään sivussa *kookoo.fi*.  25.8.2023. KooKoo Hockey Oy. Viitattu 2.4.2024.
20. ↑  Miettinen, Miska: 398 päivää sivussa liigajäiltä ollut hyökkääjä pelasi joukkueelleen toivoa oudossa koostumuksessa – "Turha käydä kikkailemaan" *ess.fi*.  27.1.2024. Hämeen Media Oy. Viitattu 2.4.2024.
21. ↑  Niko Suuronen *Elite Prospects*. Everysport Media Group AB.  (englanniksi)
22. ↑  Kimi Suuronen *Elite Prospects*. Everysport Media Group AB.  (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo